Су шаруашылығы саласының ардагері Нариман Қыпшақбаев «Отан» орденімен марапатталды
"Су шаруашылығы саласының ардагері Нариман Қыпшақбаев «Отан» орденімен марапатталды" | "https://abai.kz/post/183991"
TITLE: Су шаруашылығы саласының ардагері Нариман Қыпшақбаев «Отан» орденімен марапатталды
URL: https://abai.kz/post/183991
META: "Су шаруашылығы саласының ардагері Нариман Қыпшақбаев «Отан» орденімен марапатталды" | "https://abai.kz/post/183991"
DATE: 03.06.2024
AUTHOR(s): Abai.kz
TOTAL WORDS: 218
TEXT: Су шаруашылығы саласының ардагері Нариман Қыпшақбаев Президент Жарлығымен «Отан» орденімен марапатталды. Бұл туралы ҚР Су шаруашылығы және ирригация министрлігі мәлімдеді. Қазақстан Республикасы Президентінің Жарлығымен су шаруашылығы экс-министрі Нариман Қыпшақбаев еліміздің әлеуметтік-экономикалық дамуына қосқан ерекше үлесі мен белсенді қоғамдық қызметі үшін «Отан» орденімен марапатталды. Нариман Қыпшақбаев 1934 жылы 27 мамырда Қостанай облысында дүниеге келген. 1981-1990 жылдары Қазақ КСР Мелиорация және су шаруашылығы министрі қызметін атқарды. 1990-1995 жылдары - су ресурстары жөніндегі мемлекеттік комитеттің төрағасы болды. Тәуелсіздік жылдарында Су кодексінің жобасын әзірлеуге жетекшілік етті және Орталық Азия мемлекеттері, Ресей және Қытай арасындағы трансшекаралық өзендердің суын пайдалану жөніндегі халықаралық ұйым құруға үлкен үлес қосты. Сондай-ақ, Халықаралық Аралды құтқару қорын құру жұмысында да маңызды рөл атқарды. Қазіргі уақытта Нариман Қыпшақбаев Арал теңізі мен Сырдария өзені мәселелері бойынша өз ұсыныстарымен белсенді бөліседі. Ұзақ мерзімді еңбек жолында оннан астам марапатқа ие болды, олардың арасында мемлекетке сіңірген үлкен үлесі үшін «Құрмет» ордені және II дәрежелі «Барыс» ордені бар. «Нариман Қыпшақбайұлына Қазақстанның су шаруашылығын дамытуға қосқан зор үлесі үшін алғыс айтқым келеді. Қайраткердің көп жылдық жұмысының жемісі әлі күнге дейін елімізге де, көрші мемлекеттерге де пайдасын тигізуде. Сондай-ақ, отандық су саласының ардагерін 90 жылдық мерейтойымен де құттықтағым келеді. Нариман Қыпшақбайұлы Қазақстанның су қауіпсіздігі және Республиканың су нысандарын қорғау мәселелерінде әлі белсенді, барлық әріптестеріне үлгі көрсетіп отыр», - деді Су ресурстары және ирригация министрі Нұржан Нұржігітов. Abai.kz
